nibzard/narodne-novine-full-text-markdown huggingface dataset:
### NN 156/2022 (30.12.2022.), Uredba o udjelu u neto isporučenoj električnoj energiji povlaštenih proizvođača kojeg su opskrbljivači električne energije dužni preuzeti od operatora tržišta električne energije za 2023. godinu

VLADA REPUBLIKE HRVATSKE

2526

Na temelju članka 46. stavka 7. Zakona o obnovljivim izvorima energije i visokoučinkovitoj kogeneraciji (»Narodne novine«, broj 138/21.), Vlada Republike Hrvatske je na sjednici održanoj 29. prosinca 2022. donijela

UREDBU

O UDJELU U NETO ISPORUČENOJ ELEKTRIČNOJ ENERGIJI POVLAŠTENIH PROIZVOĐAČA KOJEG SU OPSKRBLJIVAČI ELEKTRIČNE ENERGIJE DUŽNI PREUZETI OD OPERATORA TRŽIŠTA ELEKTRIČNE ENERGIJE ZA 2023. GODINU

Članak 1.

Ovom Uredbom određuje se udio izražen u postotku u neto isporučenoj električnoj energiji povlaštenih proizvođača električne energije kojeg su opskrbljivači električne energije dužni preuzeti od operatora tržišta električne energije po reguliranoj otkupnoj cijeni za 2023. godinu.

Članak 2.

Opskrbljivači električne energije dužni su preuzeti od operatora tržišta električne energije 60 % u neto isporučenoj električnoj energiji povlaštenih proizvođača električne energije.

Članak 3.

Danom stupanja na snagu ove Uredbe prestaje važiti Uredba o udjelu u neto isporučenoj električnoj energiji povlaštenih proizvođača kojeg su opskrbljivači električne energije dužni preuzeti od operatora tržišta električne energije (»Narodne novine«, broj 147/21.).

Članak 4.

Ova Uredba objavit će se u »Narodnim novinama«, a stupa na snagu 1. siječnja 2023.

Klasa: 022-93/22-03/120

Urbroj: 50301-05/14-22-2

Zagreb, 29. prosinca 2022.

Predsjednik
 mr. sc. Andrej Plenković, v. r.
### NN 156/2022 (30.12.2022.), Uredba o izmjeni Uredbe o posebnoj naknadi za okoliš zbog nestavljanja biogoriva na tržište i zbog nesmanjivanja emisije stakleničkih plinova

VLADA REPUBLIKE HRVATSKE

2528

Na temelju članka 29. stavka 4. i članka 29.a stavka 2. Zakona o biogorivima za prijevoz (»Narodne novine«, br. 65/09., 145/10., 26/11., 144/12., 14/14., 94/18. i 52/21.), Vlada Republike Hrvatske je na sjednici održanoj 29. prosinca 2022. donijela

UREDBU

O IZMJENI UREDBE O POSEBNOJ NAKNADI ZA OKOLIŠ ZBOG NESTAVLJANJA BIOGORIVA NA TRŽIŠTE I ZBOG NESMANJIVANJA EMISIJE STAKLENIČKIH PLINOVA

Članak 1.

U Uredbi o posebnoj naknadi za okoliš zbog nestavljanja biogoriva na tržište i zbog nesmanjivanja emisije stakleničkih plinova (»Narodne novine«, br. 116/18. i 35/22.), u članku 3. stavci 3. i 5. mijenjaju se i glase:

»(3) Posebna naknada za okoliš zbog nestavljanja biogoriva na tržište određuje se u EUR/MJ i obračunava se prema sljedećim razredima:

– 0 % – 3 % energije biogoriva – naknada za svaki nestavljeni MJ energije biogoriva koju je obveznik propustio staviti na tržište u ovom razredu iznosi 0,001327 EUR/MJ

– 3,01 % – 5 % energije biogoriva – naknada za svaki nestavljeni MJ energije biogoriva koju je obveznik propustio staviti na tržište u ovom razredu iznosi 0,001327 EUR/MJ

– više od 5 % energije biogoriva – naknada za svaki nestavljeni MJ energije biogoriva koju je obveznik propustio staviti na tržište u ovom razredu iznosi 0,001327 EUR/MJ.

(5) Posebna naknada zbog nesmanjivanja emisija stakleničkih plinova određuje se u EUR/kgCO2 te se obračunava prema sljedećim razredima:

– 0 % – 2 % smanjenja emisija stakleničkih plinova – naknada za propušteno smanjenje emisija u ovom razredu iznosi 0,001327 EUR/ kgCO2

– 2,01 % – 6 % smanjenja emisija stakleničkih plinova – naknada za propušteno smanjenje emisija u ovom razredu iznosi 0,001327 EUR/ kgCO2.«.

Članak 2.

Članak 1. ove Uredbe ostaje na snazi do 30. lipnja 2023.

Članak 3.

Ova Uredba objavit će se u »Narodnim novinama«, a stupa na snagu 1. siječnja 2023.

Klasa: 022-03/22-03/117

Urbroj: 50301-05/14-22-2

Zagreb, 29. prosinca 2022.

Predsjednik
 mr. sc. Andrej Plenković, v. r
### NN 156/2022 (30.12.2022.), Uredba o visini trošarine na duhanske prerađevine i duhanske proizvode

VLADA REPUBLIKE HRVATSKE

2523

Na temelju članka 87. stavka 7., članka 88. stavka 3. i članka 95. stavka 5. Zakona o trošarinama (»Narodne novine«, br. 106/18., 121/19. i 144/21.), Vlada Republike Hrvatske je na sjednici održanoj 29. prosinca 2022. donijela

UREDBU

O VISINI TROŠARINE NA DUHANSKE PRERAĐEVINE I DUHANSKE PROIZVODE

Uvodne odredbe

Članak 1.

(1) Ovom Uredbom utvrđuje se visina specifične trošarine i stopa proporcionalne trošarine na cigarete, minimalna trošarina na cigarete te visina trošarine na sitno rezani duhan za savijanje cigareta, ostali duhan za pušenje, cigare i cigarilose.

(2) Ovom Uredbom određuje se visina trošarine na e-tekućinu, grijani duhanski proizvod i novi duhanski proizvod.

Preuzimanje akta Europske unije

Članak 2.

Ovom Uredbom u hrvatsko zakonodavstvo preuzima se Direktiva Vijeća 2011/64/EU od 21. lipnja 2011. o strukturi i stopama trošarine koje se primjenjuju na prerađeni duhan (kodificirani tekst) (SL, L 176, 5. 7. 2011.).

Visina trošarina na cigarete

Članak 3.

Trošarina na cigarete iznosi:

1. specifična trošarina 53,10 eura za 1000 komada cigareta

2. proporcionalna trošarina 34 % od maloprodajne cijene.

Visina minimalne trošarine na cigarete

Članak 4.

Minimalna trošarina na cigarete iznosi 117,87 eura za 1000 komada cigareta i plaća se ako je iznos ukupne trošarine obračunate prema članku 3. ove Uredbe niži od iznosa propisanog ovim člankom.

Visina trošarine na sitno rezani duhan za savijanje cigareta, ostali duhan za pušenje, cigare i cigarilose

Članak 5.

Trošarina iznosi na:

1. sitno rezani duhan za savijanje cigareta 114,15 eura za jedan kilogram

2. ostali duhan za pušenje 114,15 eura za jedan kilogram

3. cigare 114,15 eura za 1000 komada

4. cigarilose 114,15 eura za 1000 komada.

Visina trošarine na duhanske proizvode

Članak 6.

Trošarina iznosi na:

1. e-tekućinu 0,00 eura za jedan mililitar

2. grijani duhanski proizvod 185,82 eura za jedan kilogram

3. novi duhanski proizvod 114,15 eura za jedan kilogram.

Prestanak važenja

Članak 7.

Danom stupanja na snagu ove Uredbe prestaje važiti Uredba o visini trošarine na duhanske prerađevine i duhanske proizvode (»Narodne novine«, broj 20/21.).

Stupanje na snagu

Članak 8.

Ova Uredba objavit će se u »Narodnim novinama«, a stupa na snagu 1. siječnja 2023.

Klasa: 022-03/22-03/89

Urbroj: 50301-05/16-22-5

Zagreb, 29. prosinca 2022.

Predsjednik
 mr. sc. Andrej Plenković, v. r.
### NN 156/2022 (30.12.2022.), Uredba o dopuni Zakona o zdravstvenoj zaštiti

VLADA REPUBLIKE HRVATSKE

2518

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 149/22.), Vlada Republike Hrvatske je na sjednici održanoj 29. prosinca 2022. donijela

UREDBU

O DOPUNI ZAKONA O ZDRAVSTVENOJ ZAŠTITI

Članak 1.

U Zakonu o zdravstvenoj zaštiti (»Narodne novine«, br. 100/18., 125/19., 147/20. i 119/22.), zdravstveni radnici koji obavljaju privatnu praksu na osnovi zakupa iz članka 261. stavaka 1. i 5. Zakona o zdravstvenoj zaštiti (»Narodne novine«, br. 100/18., 125/19., 147/20. i 119/22.), nastavljaju rad u privatnoj praksi zakupom najkasnije do 31. prosinca 2023.

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/22-44/02
 Urbroj: 50301-04/25-22-2
 Zagreb, 29. prosinca 2022.

Predsjednik
 mr. sc. Andrej Plenković, v. r.
### NN 156/2022 (30.12.2022.), Odluka o donošenju Nacionalnog plana za suzbijanje seksualnog nasilja i seksualnog uznemiravanja za razdoblje do 2027. godine i Akcijskog plana za suzbijanje seksualnog nasilja i seksualnog uznemiravanja za razdoblje do 2024. godine

VLADA REPUBLIKE HRVATSKE

2534

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), i članka 12. stavka 2. Zakona o sustavu strateškog planiranja i upravljanja razvojem Republike Hrvatske (»Narodne novine«, broj 123/17.), Vlada Republike Hrvatske je na sjednici održanoj 29. prosinca 2022. donijela

ODLUKU

O DONOŠENJU NACIONALNOG PLANA ZA SUZBIJANJE SEKSUALNOG NASILJA I SEKSUALNOG UZNEMIRAVANJA ZA RAZDOBLJE DO 2027. GODINE I AKCIJSKOG PLANA ZA SUZBIJANJE SEKSUALNOG NASILJA I SEKSUALNOG UZNEMIRAVANJA ZA RAZDOBLJE DO 2024. GODINE

I.

Donosi se Nacionalni plan za suzbijanje seksualnog nasilja i seksualnog uznemiravanja za razdoblje do 2027. godine i Akcijski plan za suzbijanje seksualnog nasilja i seksualnog uznemiravanja za razdoblje do 2024. godine, u tekstu koji je dostavilo Ministarstvo rada, mirovinskoga sustava, obitelji i socijalne politike aktom, klasa: 011-01/21-01/6, urbroj: 524-08-02-03/2-22-276, od 16. prosinca 2022.

II.

Zadužuje se Ministarstvo rada, mirovinskoga sustava, obitelji i socijalne politike da o ovoj Odluci izvijesti nadležna tijela, nositelje provedbe posebnih ciljeva iz Nacionalnog plana i mjera iz Akcijskog plana iz točke I. ove Odluke.

III.

Zadužuje se Ministarstvo rada, mirovinskoga sustava, obitelji i socijalne politike da Nacionalni plani i Akcijski plan iz točke I. ove Odluke objavi na svojim mrežnim stranicama.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/446

Urbroj: 50301-04/12-22-5

Zagreb, 29. prosinca 2022.

Predsjednik
 mr. sc. Andrej Plenković, v. r.
### NN 156/2022 (30.12.2022.), Uredba o visini trošarine na alkohol i alkoholna pića

VLADA REPUBLIKE HRVATSKE

2522

Na temelju članka 67. stavka 4. i članka 75. stavka 2. Zakona o trošarinama (»Narodne novine«, br. 106/18., 121/19. i 144/21.), Vlada Republike Hrvatske je na sjednici održanoj 29. prosinca 2022. donijela

UREDBU

O VISINI TROŠARINE NA ALKOHOL I ALKOHOLNA PIĆA

Uvodne odredbe

Članak 1.

Ovom Uredbom utvrđuje se iznos trošarine na alkohol i alkoholna pića.

Preuzimanje akata Europske unije

Članak 2.

Ovom se Uredbom u pravni poredak Republike Hrvatske prenosi Direktiva Vijeća 92/83/EEZ od 19. listopada 1992. o usklađivanju struktura trošarina na alkohol i alkoholna pića (SL L 316, 31. 10. 1992., str. 21.), kako je izmijenjena Direktivom Vijeća (EU) 2020/1151 od 29. srpnja 2020. o izmjeni Direktive 92/83/EEZ o usklađivanju struktura trošarina na alkohol i alkoholna pića (SL L 256, 5. 8. 2020., str. 1.) i Direktiva Vijeća 92/84/EEZ od 19. listopada 1992. o usklađivanju stopa trošarina na alkohol i alkoholna pića (SL, L 316, 31. 10. 1992., str. 29).

Visina trošarine na pivo

Članak 3.

Trošarina na pivo iznosi 5,31 euro za 1 % volumnog udjela stvarnog alkohola sadržanoga u jednom hektolitru gotovog proizvoda.

Visina trošarine na pivo za male nezavisne pivovare

Članak 4.

Trošarina na pivo koje proizvode male nezavisne pivovare i koje se pušta u potrošnju na teritoriju Republike Hrvatske plaća se za 1 % volumnog udjela stvarnog alkohola sadržanoga u jednom hektolitru gotovog proizvoda, i to:

|  |  |
| --- | --- |
| za godišnju proizvodnju piva u hl | iznos trošarine u eurima |
| ≤5.000 | 2,65 |
| 5.001 – 25.000 | 2,92 |
| 25.001 – 75.000 | 3,19 |
| 75.001 – 125.000 | 3,45 |

Visina trošarine na mirna i pjenušava vina

Članak 5.

Trošarina na mirna i pjenušava vina iznosi 0,00 eura za jedan hektolitar gotovog proizvoda.

Visina trošarine na ostala pića koja su dobivena vrenjem osim piva i vina

Članak 6.

Trošarina na ostala pića koja su dobivena vrenjem osim piva i vina iznosi 0,00 eura za jedan hektolitar gotovog proizvoda.

Visina trošarine na međuproizvode

Članak 7.

(1) Trošarina na međuproizvode s volumnim udjelom stvarnog alkohola od 15 % i većim iznosi 106,18 eura po hektolitru gotovog proizvoda.

(2) Trošarina na međuproizvode s volumnim udjelom stvarnog alkohola manjim od 15 % iznosi 66,36 eura po hektolitru gotovog proizvoda.

Visina trošarine na etilni alkohol

Članak 8.

Trošarina na etilni alkohol iznosi 796,34 eura po hektolitru čistog alkohola.

Prestanak važenja

Članak 9.

Danom stupanja na snagu ove Uredbe prestaje važiti Uredba o visini trošarine na alkohol i alkoholna pića (»Narodne novine«, broj 33/20.).

Stupanje na snagu

Članak 10.

Ova Uredba objavit će se u »Narodnim novinama«, a stupa na snagu 1. siječnja 2023.

Klasa: 022-03/22-03/90
 Urbroj: 50301-05/16-22-5
 Zagreb, 29. prosinca 2022.

Predsjednik
 mr. sc. Andrej Plenković, v. r.
### NN 156/2022 (30.12.2022.), Odluka o donošenju Nacionalnog plana upravljanja željezničkom infrastrukturom i uslužnim objektima i razvoja usluga željezničkog prijevoza za razdoblje do 2030. godine

VLADA REPUBLIKE HRVATSKE

2533

Na temelju članka 17. stavka 6. Zakona o željeznici (»Narodne novine«, br. 32/19., 20/21. i 114/22.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 29. prosinca 2022. donijela

ODLUKU

O DONOŠENJU NACIONALNOG PLANA UPRAVLJANJA ŽELJEZNIČKOM INFRASTRUKTUROM I USLUŽNIM OBJEKTIMA I RAZVOJA USLUGA ŽELJEZNIČKOG PRIJEVOZA ZA RAZDOBLJE DO 2030. GODINE

I.

Donosi se Nacionalni plan upravljanja željezničkom infrastrukturom i uslužnim objektima i razvoja usluga željezničkog prijevoza za razdoblje do 2030. godine (u daljnjem tekstu: Nacionalni plan), u tekstu koji je Vladi Republike Hrvatske dostavilo Ministarstvo mora, prometa i infrastrukture aktom, klasa: 341-02/22-01/17, urbroj: 530-06-1-1-22-20, od 12. prosinca 2022.

II.

Zadužuje se Ministarstvo mora, prometa i infrastrukture da o ovoj Odluci izvijesti nadležna tijela nositelje mjera i aktivnosti iz točke 6.2 Nacionalnog plana.

III.

Zadužuje se Ministarstvo mora, prometa i infrastrukture za provedbu Nacionalnog plana.

IV.

Zadužuju se nositelji pojedinih mjera i aktivnosti iz točke II. ove Odluke da u rokovima utvrđenima Nacionalnim planom provedu mjere i aktivnosti iz svoje nadležnosti.

V.

Zadužuje se Ministarstvo mora, prometa i infrastrukture da Nacionalni plan objavi na svojim mrežnim stranicama.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/454

Urbroj: 50301-05/16-22-4

Zagreb, 29. prosinca 2022.

Predsjednik
 mr. sc. Andrej Plenković, v. r.
### NN 156/2022 (30.12.2022.), Odluka o donošenju Nacionalnog plana razvoja željezničke infrastrukture za razdoblje do 2030. godine

VLADA REPUBLIKE HRVATSKE

2532

Na temelju članka 17. stavka 6. Zakona o željeznici (»Narodne novine«, br. 32/19., 20/21. i 114/22.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 29. prosinca 2022. donijela

ODLUKU

O DONOŠENJU NACIONALNOG PLANA RAZVOJA ŽELJEZNIČKE INFRASTRUKTURE ZA RAZDOBLJE DO 2030. GODINE

I.

Donosi se Nacionalni plan razvoja željezničke infrastrukture za razdoblje do 2030. godine (u daljnjem tekstu: Nacionalni plan), u tekstu koji je Vladi Republike Hrvatske dostavilo Ministarstvo mora, prometa i infrastrukture aktom, klasa: 341-02/22-01/16, urbroj: 530-06-1-1-22-20, od 12. prosinca 2022.

II.

Zadužuje se Ministarstvo mora, prometa i infrastrukture da o ovoj Odluci izvijesti nadležna tijela nositelje mjera i aktivnosti iz točke 6.2 Nacionalnog plana.

III.

Zadužuje se Ministarstvo mora, prometa i infrastrukture za provedbu Nacionalnog plana.

IV.

Zadužuju se nositelji pojedinih mjera i aktivnosti iz točke II. ove Odluke da u rokovima utvrđenima Nacionalnim planom provedu mjere i aktivnosti iz svoje nadležnosti.

V.

Zadužuje se Ministarstvo mora, prometa i infrastrukture da Nacionalni plan objavi na svojim mrežnim stranicama.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/455

Urbroj: 50301-05/16-22-4

Zagreb, 29. prosinca 2022.

Predsjednik
 mr. sc. Andrej Plenković, v. r.
### NN 156/2022 (30.12.2022.), Uredba o izmjenama Uredbe o načinu i uvjetima za ostvarivanje materijalnih prava mobiliziranih pripadnika postrojbi civilne zaštite za vrijeme sudjelovanja u aktivnostima u sustavu civilne zaštite

VLADA REPUBLIKE HRVATSKE

2529

Na temelju članka 45. stavka 5. Zakona o sustavu civilne zaštite (»Narodne novine«, br. 82/15., 118/18., 31/20., 20/21. i 114/22.), Vlada Republike Hrvatske je na sjednici održanoj 29. prosinca 2022. donijela

UREDBU

O IZMJENAMA UREDBE O NAČINU I UVJETIMA ZA OSTVARIVANJE MATERIJALNIH PRAVA MOBILIZIRANIH PRIPADNIKA POSTROJBI CIVILNE ZAŠTITE ZA VRIJEME SUDJELOVANJA U AKTIVNOSTIMA U SUSTAVU CIVILNE ZAŠTITE

I.

U Uredbi o načinu i uvjetima za ostvarivanje materijalnih prava mobiliziranih pripadnika postrojbi civilne zaštite za vrijeme sudjelovanja u aktivnostima u sustavu civilne zaštite (»Narodne novine«, broj 33/17.) u članku 4. stavku 1. riječi: »150,00 kuna« zamjenjuju se riječima: »19,91 euro«.

II.

U članku 6. stavku 3. riječi: »0,75 kuna« zamjenjuju se riječima: »0,10 eura«.

III.

Ova Uredba objavit će se u »Narodnim novinama«, a stupa na snagu 1. siječnja 2023.

Klasa: 022-03/22-03/77
 Urbroj: 50301-29/23-22-6
 Zagreb, 29. prosinca 2022.

Predsjednik
 mr. sc. Andrej Plenković, v. r.
### NN 156/2022 (30.12.2022.), Pravilnik o izmjenama Pravilnika o postupku sklapanja prethodnog sporazuma o transfernim cijenama

MINISTARSTVO FINANCIJA

2539

Na temelju članka 14.a Zakona o porezu na dobit (»Narodne novine« br. 177/04, 90/05, 57/06, 146/08, 80/10, 22/12, 148/13, 143/14, 50/16, 115/16, 106/18, 121/19, 32/20, 138/20 i 114/22) ministar financija donosi

PRAVILNIK

O IZMJENAMA PRAVILNIKA O POSTUPKU SKLAPANJA PRETHODNOG SPORAZUMA O TRANSFERNIM CIJENAMA

Članak 1.

U Pravilniku o postupku sklapanja prethodnog sporazuma o transfernim cijenama (»Narodne novine« broj 42/17) u članku 15. stavku 2. točki 1. riječi: »15.000,00 kuna« zamjenjuju se riječima: »1.990,84 eura«, a riječi: »3.000.000,00 kuna« zamjenjuju se riječima: »398.168,43 eura«.

U stavku 2. točki 2. riječi: »30.000,00 kuna« zamjenjuju se riječima: »3.981,68 eura«, a riječi: »od 3.000.000,00 kuna do 20.000.000,00 kuna« zamjenjuju se riječima: »od 398.168,43 eura do 2.654.456,17 eura«.

U stavku 2. točki 3. riječi: »50.000,00 kuna« zamjenjuju se riječima: »6.636,14 eura«, a riječi: »20.000.000,00 kuna« zamjenjuju se riječima: »2.654.456,17 eura«.

U stavku 2. točki 4. riječi: »15.000,00 kuna« zamjenjuju se riječima: »1.990,84 eura«.

U stavku 3. riječi: »50.000,00 kuna« zamjenjuju se riječima: »6.636,14 eura«.

U stavku 4. riječi: »100.000,00 kuna« zamjenjuju se riječima: »13.272,28 eura«.

Članak 2.

Ovaj Pravilnik objavljuje se u »Narodnim novinama« i stupa na snagu 1. siječnja 2023. godine.

Klasa: 011-01/22-02/26

Urbroj: 513-07-21-01-22-1

Zagreb, 30. prosinca 2022.

Ministar financija
 dr. sc. Marko Primorac, v. r.
### NN 156/2022 (30.12.2022.), Pravilnik o izmjenama Pravilnika o paušalnom oporezivanju djelatnosti iznajmljivanja i organiziranja smještaja u turizmu

MINISTARSTVO FINANCIJA

2542

Na temelju članka 93. Zakona o porezu na dohodak (»Narodne novine«, br. 115/16, 106/18, 121/19, 32/20, 138/20 i 151/22) ministar financija donosi

PRAVILNIK

O IZMJENAMA PRAVILNIKA O PAUŠALNOM OPOREZIVANJU DJELATNOSTI IZNAJMLJIVANJA I ORGANIZIRANJA SMJEŠTAJA U TURIZMU

Članak 1.

U Pravilniku o paušalnom oporezivanju djelatnosti iznajmljivanja i organiziranja smještaja u turizmu (»Narodne novine«, br. 1/19, 1/20, 1/21) članak 2. stavak 4. mijenja se i glasi:

»Visina paušalnog poreza propisuje se u iznosu koji ne može iznositi manje od 19,91 eura, a niti više od 199,08 eura prema članku 57. stavku 3. Zakona. «

Članak 2.

U članku 5. riječi: »od 750,00 kuna« zamjenjuju se riječima: »od 99,54 eura«.

Članak 3.

Ovaj Pravilnik objavljuje se u »Narodnim novinama« i stupa na snagu 1. siječnja 2023.

Klasa: 011-01/22-02/22

Urbroj: 513-07-21-01-22-1

Zagreb, 29. prosinca 2022.

Ministar financija
 dr. sc. Marko Primorac, v. r.
### NN 156/2022 (30.12.2022.), Pravilnik o izmjenama Pravilnika o utvrđivanju visine nagrada i naknada troškova zastupniku po službenoj dužnosti

MINISTARSTVO FINANCIJA

2538

Na temelju članka 19. stavka 6. Općeg poreznog zakona (»Narodne novine«, br. 115/16, 106/18, 121/19, 32/20, 42/20 i 114/22) donosim

PRAVILNIK

O IZMJENAMA PRAVILNIKA O UTVRĐIVANJU VISINE NAGRADA I NAKNADA TROŠKOVA ZASTUPNIKU PO SLUŽBENOJ DUŽNOSTI

Članak 1.

U Pravilniku o utvrđivanju visine nagrada i naknada troškova zastupniku po službenoj dužnosti (»Narodne novine«, broj 30/17) članak 3. stavak 2. mijenja se i glasi:

»Za troškove iz stavka 1. točaka 1. do 3. ovoga članka zastupnik po službenoj dužnosti ima pravo na naknadu najviše do ukupnog iznosa u visini 66,36 eura u jednom predmetu.«

Članak 2.

Članak 5. mijenja se i glasi:

»Vrijednost boda utvrđuje se u visini od 0,27 eura.«

Članak 3.

Ovaj Pravilnik objavljuje se u »Narodnim novinama« i stupa na snagu 1. siječnja 2023. godine.

Klasa: 011-01/22-02/29

Urbroj: 513-07-21-01-22-1

Zagreb, 29. prosinca 2022.

Ministar financija
 dr. sc. Marko Primorac, v. r.
### NN 156/2022 (30.12.2022.), Uredba o izmjeni Zakona o obveznim odnosima

VLADA REPUBLIKE HRVATSKE

2517

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 149/22.) Vlada Republike Hrvatske je na sjednici održanoj 29. prosinca 2022. godine donijela

UREDBU

O IZMJENI ZAKONA O OBVEZNIM ODNOSIMA

Članak 1.

U Zakonu o obveznim odnosima (»Narodne novine«, br. 35/05., 41/08., 125/11., 78/15., 29/18., 126/21. i 114/22.) u članku 29. stavku 2. riječ: »pet« zamjenjuje se riječju: »tri«.

Članak 2.

Ova Uredba objavit će se u »Narodnim novinama«, a stupa na snagu 1. siječnja 2023.

Klasa: 022-03/22-44/04

Urbroj: 50301-21/32-22-2

Zagreb, 29. prosinca 2022.

Predsjednik
 mr. sc. Andrej Plenković, v. r.
### NN 156/2022 (30.12.2022.), Uredba o visini trošarine na energente i električnu energiju

VLADA REPUBLIKE HRVATSKE

2521

Na temelju članka 97. stavka 2. Zakona o trošarinama (»Narodne novine«, br. 106/18., 121/19. i 144/21.), Vlada Republike Hrvatske je na sjednici održanoj 29. prosinca 2022. donijela

UREDBU

O VISINI TROŠARINE NA ENERGENTE I ELEKTRIČNU ENERGIJU

Uvodne odredbe

Članak 1.

Ovom Uredbom utvrđuje se visina trošarine na energente i električnu energiju.

Preuzimanje akata Europske unije

Članak 2.

Ovom Uredbom u hrvatsko zakonodavstvo preuzima se Direktiva Vijeća 2003/96/EZ od 27. listopada 2003. o restrukturiranju sustava Zajednice za oporezivanje energenata i električne energije Tekst značajan za EGP (SL L 283, 31. 10. 2003.), kako je posljednji put izmijenjena Provedbenom odlukom Komisije (EU) 2018/552 od 6. travnja 2018. o ažuriranju upućivanja u Direktivi Vijeća 2003/96/EZ na oznake kombinirane nomenklature za određene proizvode (SL L 91, 9. 4. 2018.).

Visina trošarine

Članak 3.

|  |  |  |
| --- | --- | --- |
| Predmet oporezivanja | Visina trošarine u eurima | |
| Olovni motorni benzin | 597,25 | EUR/1000 l |
| Bezolovni motorni benzin | 512,31 | EUR/1000 l |
| Motorni benzin za zrakoplove | 597,25 | EUR/1000 l |
| Dizelsko gorivo | 406,13 | EUR/1000 l |
| Loživo ulje | 56,14 | EUR/1000 l |
| Plavi dizel | 0,00 | EUR/1000 l |
| Kerozin – petrolej |  |  |
| – za pogon | 353,04 | EUR/1000 l |
| – za grijanje | 232,53 | EUR/1000 l |
| UNP – ukapljeni naftni plin |  |  |
| – za pogon | 13,27 | EUR/1000 kg |
| – za grijanje | 13,27 | EUR/1000 kg |
| Teško loživo ulje | 21,24 | EUR/1000 kg |
| Prirodni plin |  |  |
| – za pogon | 0,00 | EUR/MWh |
| – za grijanje za poslovnu uporabu | 0,54 | EUR/MWh |
| – za grijanje za neposlovnu uporabu | 1,08 | EUR/MWh |
| Kruta goriva |  |  |
| – za poslovnu uporabu | 0,31 | EUR/GJ |
| – za neposlovnu uporabu | 0,31 | EUR/GJ |
| Električna energija |  |  |
| – za poslovnu uporabu | 0,50 | EUR/MWh |
| – za neposlovnu uporabu | 1,00 | EUR/MWh |
| Biogoriva | 0,00 | EUR |

Prestanak važenja

Članak 4.

Danom stupanja na snagu ove Uredbe prestaje važiti Uredba o visini trošarine na energente i električnu energiju (»Narodne novine«, br. 148/20., 28/22., 64/22., 76/22., 83/22., 89/22., 100/22., 113/22., 126/22. i 138/22.).

Stupanje na snagu

Članak 5.

Ova Uredba objavit će se u »Narodnim novinama«, a stupa na snagu 1. siječnja 2023.

Klasa: 022-03/22-03/88

Urbroj: 50301-05/16-22-6

Zagreb, 29. prosinca 2022.s

Predsjednik
 mr. sc. Andrej Plenković, v. r.
### NN 1/2023 (2.1.2023.), Pravilnik o izmjeni Pravilnika o određivanju privremenih graničnih prijelaza

Ministarstvo unutarnjih poslova

5

Na temelju članka 10. stavka 8. Zakona o nadzoru državne granice (»Narodne novine« br. 83/13, 27/16, 114/22 i 151/22) ministar unutarnjih poslova, uz prethodno mišljenje ministra nadležnog za financije i ministra nadležnog za more, promet i infrastrukturu, donosi

PRAVILNIK

O IZMJENI PRAVILNIKA O ODREĐIVANJU PRIVREMENIH GRANIČNIH PRIJELAZA

Članak 1.

U Pravilniku o određivanju privremenih graničnih prijelaza (»Narodne novine« br. 31/14), u članku 3. stavak 2. briše se.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/22-01/335
 Urbroj: 511-01-152-23-12
 Zagreb, 2. siječnja 2023.

Ministar
 dr. sc. Davor Božinović, v. r.
### NN 1/2023 (2.1.2023.), Odluka o izmjenama i dopunama Odluke o lokalnim porezima Općine Darda

Općina Darda

13

Na temelju članka 42. stavka 1. Zakona o lokalnim porezima (»Narodne novine«, br. 115/16, 101/17 i 114/22) i članka 48. Statuta Općine Darda (»Službeni glasnik Općine Darda« br. 3/01, 2/02, 5/02, 1/06, 2/06, 2/10, 2/13, 1/18, 2/18 – pročišćeni tekst, 3/18, 2/20, 2/21, 4/21), Općinsko vijeće Općine Darda na 17. sjednici održanoj 22. prosinca 2022. godine, donijelo je

ODLUKU

O IZMJENAMA I DOPUNAMA ODLUKE O LOKALNIM POREZIMA OPĆINE DARDA

Članak 1.

U Odluci o lokalnim porezima Općine Darda (»Narodne novine« br. 119/17 i »Službene glasnik Općine Darda« br. 8/17) članak 10. mijenja se i glasi

»Porez na kuće za odmor plaća se u iznosu od 1,33 EUR/m² korisne površine kuće za odmor.«

Članak 2.

Članak 15. mijenja se i glasi:

Porez na korištenje javnih površina plaćaju pravne i fizičke osobe koje su obveznice poreza, kako slijedi:

|  |  |  |  |
| --- | --- | --- | --- |
| 1. | za kioske | I. zona | II. i III. zona |
|  | – ugostiteljska djelatnost | 2,65 EUR/m² | 1,99 EUR/m² mjesečno |
|  | – trgovačka djelatnost | 2,65 EUR/m² | 1,99 EUR/m² mjesečno |
|  | – ostale djelatnosti | 2,65 EUR/m² | 1,99 EUR/m² mjesečno |
| 2. | pokretne naprave |  |  |
|  | – ugostiteljska i trgovačka djelatnost | 1,33 EUR | 1,33 EUR dnevno |
|  | – plodine | 0,13 EUR | 0,13 EUR dnevno |
|  | – ostale djelatnosti | 1,33 EUR | 1,33 EUR dnevno |
| 3. | za ljetne vrtove | 2,12 EUR /m² | 1,06 EUR/m² mjesečno |
| 4. | za zabavne sadržaje | 0,07 EUR/m² | 0,07 EUR/m² dnevno |
| 5. | za organizaciju kulturnih, sportskih, gospodarskih i drugih manifestacija | 0,66 EUR/m² | 0,4 EUR/m² dnevno |
| 6. | za odlaganje i držanje građevinskog materijala | do 10 m² | 1,33 EUR mjesečno |
|  |  | za svaki dalji m² | 0,13 EUR mjesečno |
| 7. | za prigodnu prodaju božićnih drvaca | 0,13 EUR/m² | 0,13 EUR dnevno |
| 8. | za šatore za ugostiteljske usluge promet roba, pokretne ugostiteljske radnje i ambulantnu prodaju | 0,13 EUR/m² | 0,13 EUR dnevno |
| 9. | za pultove, klupe i stolice | 0,13 EUR/m² | 0,13 EUR dnevno |
| 10. | za montažne garaže | 0,13 EUR/m² | 0,13 EUR dnevno |
| 11. | reklamni panoi |  |  |
|  | – do 2 m² | 13,27 EUR | godišnje |
|  | – do 5 m² | 19,91 EUR | godišnje |
|  | – preko 5 m² | 26,54 EUR | godišnje. |

Obveznici poreza za korištenje javnih površina dužni su nadležnom Jedinstvenom upravnom odjelu Općine Darda dostaviti podatke o mjestu na kome žele koristiti javnu površinu, kao i ostale potrebne podatke, te podatke o svim promjenama pri korištenju javnih površina, u roku od 15 dana od nastanka promjena.

Članak 3.

Ova Odluka bit će objavljenja u »Narodnim novinama« i »Službenom glasniku Općine Darda«, a stupa na snagu 1. siječnja 2023. godine.

Klasa: 410-01/22-01/15
 Urbroj: 2100/03-22-01/2
 Darda, 22. prosinca 2022.

Predsjednica
 Mirna Prusina, prof. univ. spec. oec., v. r.
### NN 1/2023 (2.1.2023.), Prosječne ponderirane kamatne stope na stanja stambenih i ostalih potrošačkih kredita

HRVATSKA NARODNA BANKA

12

Na temelju članka 11.b stavka 3. i članka 11.c stavka 3. Zakona o potrošačkom kreditiranju (»Narodne novine«, br. 75/2009., 112/2012., 143/2013., 147/2013., 9/2015., 78/2015., 102/2015., 52/2016. i 128/2022.) i članka 25. stavka 3. Zakona o stambenom potrošačkom kreditiranju (»Narodne novine«, br. 101/2017. i 128/2022.) Hrvatska narodna banka objavljuje

PROSJEČNE PONDERIRANE KAMATNE STOPE

NA STANJA STAMBENIH I OSTALIH POTROŠAČKIH KREDITA

1. Prosječna ponderirana kamatna stopa na stanja stambenih kredita odobrenih u Republici Hrvatskoj s ugovorenom promjenjivom kamatnom stopom u eurima na dan 31. listopada 2022. iznosi 2,84 %.

2. Prosječna ponderirana kamatna stopa na stanja stambenih kredita odobrenih u Republici Hrvatskoj s ugovorenom promjenjivom kamatnom stopom u švicarskim francima na dan 31. listopada 2022. iznosi 2,74 %.

3. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom u eurima na dan 31. listopada 2022. iznosi 5,44 %.

4. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom u švicarskim francima na dan 31. listopada 2022. iznosi 3,43 %.

O. br: 1-091/01-23/BV
 Zagreb, 2. siječnja 2023.

Guverner
 Boris Vujčić, v. r.
### NN 1/2023 (2.1.2023.), Kamatna stopa Europske središnje banke na glavne operacije refinanciranja

Hrvatska narodna banka

11

Na temelju članka 29. stavka 8. Zakona o obveznim odnosima (»Narodne novine«, br. 35/2005., 41/2008., 125/2011., 78/2015., 29/2018., 126/2021. i 114/2022.) Hrvatska narodna banka objavljuje

KAMATNU STOPU

EUROPSKE SREDIŠNJE BANKE NA GLAVNE OPERACIJE REFINANCIRANJA

Kamatna stopa koju je Europska središnja banka primijenila na svoje posljednje glavne operacije refinanciranja i koja je na snazi 1. siječnja 2023. iznosi 2,5 % godišnje.

O. br. 3-091/01-23/BV

Zagreb, 2. siječnja 2023.

HRVATSKA NARODNA BANKA

Guverner
 Boris Vujčić, v. r.
### NN 1/2023 (2.1.2023.), Uredba o izmjeni Uredbe o visini trošarine na energente i električnu energiju

VLADA REPUBLIKE HRVATSKE

2

Na temelju članka 97. stavka 2. Zakona o trošarinama (»Narodne novine«, br. 106/18., 121/19. i 144/21.), Vlada Republike Hrvatske je na sjednici održanoj 2. siječnja 2023. donijela

UREDBU

O IZMJENI UREDBE O VISINI TROŠARINE NA ENERGENTE I ELEKTRIČNU ENERGIJU

Članak 1.

U Uredbi o visini trošarine na energente i električnu energiju (»Narodne novine«, broj 156/22.), u članku 3. mijenjaju se visine trošarine u eurima na sljedeće predmete oporezivanja tako da glase:

» – Bezolovni motorni benzin 406,00 EUR/1000 l

– Dizelsko gorivo 353,00 EUR/1000 l

– Loživo ulje 21,00 EUR/1000 l.«.

Članak 2.

Visine trošarina iz članka 1. ove Uredbe primjenjuju se s danom stupanja na snagu ove Uredbe i određene su za razdoblje do 31. siječnja 2023.

Članak 3.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/23-03/01
 Urbroj: 50301-05/16-23-3
 Zagreb, 2. siječnja 2023.

Predsjednik
 Andrej Plenković, v. r.
### NN 1/2023 (2.1.2023.), Uredba o izmjeni i dopunama Uredbe o standardima i uvjetima koje moraju ispunjavati granični prijelazi za učinkovito i sigurno obavljanje granične kontrole

VLADA REPUBLIKE HRVATSKE

4

Na temelju članka 11. stavka 1. Zakona o nadzoru državne granice (»Narodne novine«, br. 83/13., 27/16., 114/22. i 151/22.), Vlada Republike Hrvatske je na sjednici održanoj 2. siječnja 2023. donijela

UREDBU

O IZMJENI I DOPUNAMA UREDBE O STANDARDIMA I UVJETIMA KOJE MORAJU ISPUNJAVATI GRANIČNI PRIJELAZI ZA UČINKOVITO I SIGURNO OBAVLJANJE GRANIČNE KONTROLE

Članak 1.

U Uredbi o standardima i uvjetima koje moraju ispunjavati granični prijelazi za učinkovito i sigurno obavljanje granične kontrole (»Narodne novine«, br. 57/14. i 16/18.) u članku 6. stavku 1. točki 1. riječi: »Macelj, Bregana, Kaštel, Plovanija« brišu se.

U stavku 2. točki 1. riječi: »Pasjak, Rupa, Mursko Središće, Goričan, Dubrava Križovljanska, Požane, Jurovski Brod, Bregana Naselje, Otok Virje, Hum na Sutli, Harmica, Trnovec, Duboševica, Pribanjci, Goričan, Lupinjak« brišu se.

U točki 2. riječi: »Savski Marof, Koprivnica, Šapjane, Čakovec, Kotoriba, Beli Manastir« brišu se.

Članak 2.

U članku 8. stavku 1. iza podstavka 1. dodaje se novi podstavak 2. koji glasi:

» – prostoriju voditelja smjene graničnog prijelaza,«.

Dosadašnji podstavci 2. do 11. postaju podstavci 3. do 12.

U stavku 2. iza podstavka 7. dodaje se novi podstavak 8. koji glasi:

» – uređaji za uzimanje biometrijskih podataka,«.

Dosadašnji podstavci 8. do 15. postaju podstavci 9. do 16.

Članak 3.

U članku 9. stavku 1. iza podstavka 1. dodaje se novi podstavak 2. koji glasi:

» – prostoriju voditelja smjene graničnog prijelaza,«.

Dosadašnji podstavci 2. do 11. postaju podstavci 3. do 12.

U stavku 2. iza podstavka 6. dodaje se novi podstavak 7. koji glasi:

» – uređaji za uzimanje biometrijskih podataka,«.

Dosadašnji podstavci 7. do 12. postaju podstavci 8. do 13.

Članak 4.

U članku 10. stavku 2. iza podstavka 4. dodaje se novi podstavak 5. koji glasi:

» – uređaji za uzimanje biometrijskih podataka,«.

Dosadašnji podstavci 5. do 11. postaju podstavci 6. do 12.

Članak 5.

U članku 11. stavku 2. iza podstavka 2. dodaju se novi podstavci 3. i 4. koji glase:

» – uređaji za uzimanje biometrijskih podataka,

– telekomunikacijski i radiokomunikacijski sustav,«.

Dosadašnji podstavci 3. i 4. postaju podstavci 5. i 6.

Članak 6.

U članku 12. iza podstavka 4. dodaje se novi podstavak 5. koji glasi:

» – CO2 detektor za pregled vozila,«.

Dosadašnji podstavak 5. postaje podstavak 6.

Članak 7.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/22-03/99
 Urbroj: 50301-21/21-23-5
 Zagreb, 2. siječnja 2023.

Predsjednik
 mr. sc. Andrej Plenković, v. r.
### NN 1/2023 (2.1.2023.), Uredba o izmjenama Uredbe o graničnim prijelazima Republike Hrvatske

VLADA REPUBLIKE HRVATSKE

3

Na temelju članka 9. stavka 2. Zakona o nadzoru državne granice (»Narodne novine«, br. 83/13., 27/16., 114/22. i 151/22.), Vlada Republike Hrvatske je na sjednici održanoj 2. siječnja 2023. donijela

UREDBU

O IZMJENAMA UREDBE O GRANIČNIM PRIJELAZIMA REPUBLIKE HRVATSKE

Članak 1.

U Uredbi o graničnim prijelazima Republike Hrvatske (»Narodne novine«, br. 79/13., 38/20., 68/20. i 88/22.) u članku 3. stavak 4. mijenja se i glasi:

»Stalni granični prijelazi za pogranični promet su prijelazi određeni za prelazak vanjske granice sukladno pravilima režima pograničnog prometa utvrđenog sporazumom o pograničnom prometu sa susjednom trećom zemljom. Sukladno pravilima režima pograničnog prometa stanovnici pograničnog područja mogu prelaziti vanjsku granicu i preko drugih graničnih prijelaza.«.

Stavak 5. briše se.

Dosadašnji stavak 6. koji postaje stavak 5. mijenja se i glasi:

»Na stalnim graničnim prijelazima za međunarodni promet u pomorskom prometu, poslove iz svoje nadležnosti neprekidno obavlja nadležna lučka kapetanija, osim na graničnim prijelazima iz članaka 26. ove Uredbe.«.

Članak 2.

Iznad članka 13. naziv glave IV.: »IV. GRANIČNI PRIJELAZI REPUBLIKE HRVATSKE NA GRANICI S MAĐARSKOM« briše se.

Članci 13., 14. i 15. brišu se.

Članak 3.

Iznad članka 16. naziv glave V.: »V. GRANIČNI PRIJELAZI REPUBLIKE HRVATSKE NA GRANICI S REPUBLIKOM SLOVENIJOM« briše se.

Članci 16., 17., 18. i 19. brišu se.

Članak 4.

Članak 26. mijenja se i glasi:

»Stalni granični prijelazi za međunarodni promet putnika u pomorskom prometu su:

1. Umag

2. Pula

3. Mali Lošinj

4. Vis

5. Ubli

6. Cavtat.«.

Članak 5.

Članak 27. briše se.

Članak 6.

Članak 30.c briše se.

Članak 7.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/22-03/98
 Urbroj: 50301-21/21-23-6
 Zagreb, 2. siječnja 2023.

Predsjednik
 mr. sc. Andrej Plenković, v. r.
### NN 2/2023 (4.1.2023.), Rješenje o razrješenju i imenovanju članice Upravnog vijeća Agencije za plaćanja u poljoprivredi, ribarstvu i ruralnom razvoju

Vlada Republike Hrvatske

19

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 7. stavka 4. Zakona o osnivanju Agencije za plaćanja u poljoprivredi, ribarstvu i ruralnom razvoju (»Narodne novine«, br. 30/09. i 56/13.), Vlada Republike Hrvatske je na sjednici održanoj 22. prosinca 2022. donijela

RJEŠENJE

O RAZRJEŠENJU I IMENOVANJU ČLANICE UPRAVNOG VIJEĆA AGENCIJE ZA PLAĆANJA U POLJOPRIVREDI, RIBARSTVU I RURALNOM RAZVOJU

1. Razrješuje se IVANA VARGAŠEVIĆ ČONKA dužnosti članice Upravnog vijeća Agencije za plaćanja u poljoprivredi, ribarstvu i ruralnom razvoju.

2. Imenuje se KATARINA NESTEROVIĆ članicom Upravnog vijeća Agencije za plaćanja u poljoprivredi, ribarstvu i ruralnom razvoju.

Klasa: 080-02/22-02/112

Urbroj: 50301-15/07-22-02

Zagreb, 22. prosinca 2022.

Predsjednik
 mr. sc. Andrej Plenković, v. r.
### NN 2/2023 (4.1.2023.), Rješenje o razrješenju člana Upravnog vijeća Hrvatskih voda

VLADA REPUBLIKE HRVATSKE

24

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 203. stavaka 2. i 8. Zakona o vodama (»Narodne novine«, br. 66/19. i 84/21.), Vlada Republike Hrvatske je na sjednici održanoj 22. prosinca 2022. donijela

RJEŠENJE

O RAZRJEŠENJU ČLANA UPRAVNOG VIJEĆA HRVATSKIH VODA

Razrješuje se RADIMIR ČAČIĆ dužnosti člana Upravnog vijeća Hrvatskih voda.

Klasa: 080-02/22-02/114

Urbroj: 50301-15/28-22-02

Zagreb, 22. prosinca 2022.

Predsjednik
 mr. sc. Andrej Plenković, v. r.
### NN 2/2023 (4.1.2023.), Rješenje o imenovanju državne tajnice u Ministarstvu znanosti i obrazovanja

VLADA REPUBLIKE HRVATSKE

23

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 46. stavka 1. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 22. prosinca 2022. donijela

RJEŠENJE

O IMENOVANJU DRŽAVNE TAJNICE U MINISTARSTVU ZNANOSTI I OBRAZOVANJA

Imenuje se dr. sc. IVA IVANKOVIĆ državnom tajnicom u Ministarstvu znanosti i obrazovanja.

Klasa: UP/I 080-02/22-01/93

Urbroj: 50301-15/07-22-02

Zagreb, 22. prosinca 2022.

Predsjednik
 mr. sc. Andrej Plenković, v. r.
### NN 2/2023 (4.1.2023.), Rješenje o razrješenju državne tajnice u Ministarstvu gospodarstva i održivog razvoja

VLADA REPUBLIKE HRVATSKE

21

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 46. stavka 1. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 22. prosinca 2022. donijela

RJEŠENJE

O RAZRJEŠENJU DRŽAVNE TAJNICE U MINISTARSTVU GOSPODARSTVA I ODRŽIVOG RAZVOJA

Razrješuje se NATAŠA MIKUŠ ŽIGMAN dužnosti državne tajnice u Ministarstvu gospodarstva i održivog razvoja, s danom 31. prosinca 2022., na osobni zahtjev.

Klasa: UP/I 080-02/22-02/43

Urbroj: 50301-15/28-22-03

Zagreb, 22. prosinca 2022.

Predsjednik
 mr. sc. Andrej Plenković, v. r.
### NN 2/2023 (4.1.2023.), Rješenje o razrješenju državnog tajnika u Ministarstvu poljoprivrede

VLADA REPUBLIKE HRVATSKE

22

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 46. stavka 1. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 22. prosinca 2022. donijela

RJEŠENJE

O RAZRJEŠENJU DRŽAVNOG TAJNIKA U MINISTARSTVU POLJOPRIVREDE

Razrješuje se ŠIME MRŠIĆ dužnosti državnog tajnika u Ministarstvu poljoprivrede, na osobni zahtjev.

Klasa: UP/I 080-02/22-02/44

Urbroj: 50301-15/28-22-02

Zagreb, 22. prosinca 2022.

Predsjednik
 mr. sc. Andrej Plenković, v. r.
### NN 2/2023 (4.1.2023.), Rješenje o razrješenju i imenovanju predstavnika Vlade Republike Hrvatske u Nacionalnom vijeću za umirovljenike i starije osobe

VLADA REPUBLIKE HRVATSKE

20

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 4. stavka 3. Sporazuma o osnivanju Nacionalnog vijeća za umirovljenike i starije osobe, od 21. rujna 2020., Vlada Republike Hrvatske je na sjednici održanoj 22. prosinca 2022. donijela

RJEŠENJE

O RAZRJEŠENJU I IMENOVANJU PREDSTAVNIKA VLADE REPUBLIKE HRVATSKE U NACIONALNOM VIJEĆU ZA UMIROVLJENIKE I STARIJE OSOBE

1. Razrješuje se DRAGAN JELIĆ dužnosti predstavnika Vlade Republike Hrvatske u Nacionalnom vijeću za umirovljenike i starije osobe, na koju je imenovan na prijedlog ministra nadležnog za mirovinski sustav i socijalnu politiku.

2. Imenuje se IVAN VIDIŠ predstavnikom Vlade Republike Hrvatske u Nacionalno vijeće za umirovljenike i starije osobe, na prijedlog ministra nadležnog za mirovinski sustav i socijalnu politiku.

Klasa: 080-02/22-02/110

Urbroj: 50301-15/07-22-02

Zagreb, 22. prosinca 2022.

Predsjednik
 mr. sc. Andrej Plenković, v. r.
### NN 2/2023 (4.1.2023.), Odluka o izmjenama i dopunama Odluke o gradskim porezima Grada Belišća

Grad Belišće

27

Na temelju članka 13., stavak 2. Zakona o uvođenju eura (»Narodne novine« br. 57/22 i 88/22), članka 20. Stavka 1. Zakona o lokalnim porezima (»Narodne novine« broj 115/16) i 38., stavak 1., točke 3. i 29. Statuta grada Belišća (»Službeni glasnik grada Belišća« broj 5/09, 3/13, 11/14 , 7/15, 1/16, 3/16, 1/18, 1/20 i 1/21), Gradsko vijeće grada Belišća, na 17. sjednici, održanoj 22. prosinca 2022. godine, donijelo je

ODLUKU

O IZMJENAMA I DOPUNAMA ODLUKE
 O GRADSKIM POREZIMA

Članak 1.

U Odluci o gradskim porezima, u članku 13., stavak 1., riječi »5,00 kn« zamjenjuju se riječima: »0,66 eura«.

Članak 2.

U članku 15., stavak 1., u točkama 1. – 4., zamjenjuju se riječi kako slijedi:

1. Riječi: »800,00 kn«, zamjenjuju se riječima: »106,18 eura/m²«

2. Riječi: »400,00 kn«, zamjenjuju se riječima: »53,09 eura/m²«

3. Riječi: »za 1 m2 = 5,00 kn«, zamjenjuju se riječima: »za 1 m2 = 0,66 eura/m²«

4. Riječi »za 1 m2 = 0,20 kn«, zamjenjuju se riječima: »za 1 m2 = 0,03 eura/m²«.

Članak 3.

U svim ostalim odredbama Odluka o gradskim porezima ostaje neizmijenjena.

Članak 4.

Ova Odluka objavit će se u »Službenom glasniku grada Belišća«, a stupa na snagu na dan uvođenja eura kao službene valute u Republici Hrvatskoj, s danom 1. siječnja 2023. godine.

Klasa: 024-01/22-03/11
 Urbroj: 2158-3-7/1-22-14
 Belišće, 22. prosinca 2022.

GRADSKO VIJEĆE GRADA BELIŠĆA

Predsjednik Gradskog vijeća
 Dario Fletko, mag. ing. comp., v. r.
### NN 2/2023 (4.1.2023.), Odluka o izmjenama i dopunama Odluke o općinskim porezima Općine Sračinec

Općina Sračinec

29

Na temelju članka 20. stavka 1. i članka 42. Zakona o lokalnim porezima (»Narodne novine«, broj 115/16, 101/17 i 114/22), članka 35. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – Ispravak, 123/17, 98/19 i 144/20) i članka 43. Statuta Općine Sračinec (»Službeni vjesnik Varaždinske županije«, broj 24/21) Općinsko vijeće Općine Sračinec na 14. sjednici održanoj 27. prosinca 2022. godine, donosi

ODLUKU

O IZMJENAMA I DOPUNAMA ODLUKE O OPĆINSKIM POREZIMA OPĆINE SRAČINEC

Članak 1.

U Odluci o općinskim porezima Općine Sračinec (»Narodne novine«, broj 95/17 i 122/17 i »Službeni vjesnik Varaždinske županije«, broj 52/17 i 69/17) u članku 9. stavak 1. mijenja se i glasi:

Porez na potrošnju plaća se po stopi od 2 %.

Članak 2.

U članku 12. stavak 1. mijenja se i glasi:

»Porez na kuće za odmor plaća se godišnje u iznosu od 1,50 eura po m2 korisne površine kuće za odmor«.

Članak 3.

Članak 16. mijenja se i glasi:

»Na korištenje javnih površina plaća se porez na svaki m² površine po danu, i to:

a) u naseljima Općine Sračinec za:

– ljetne terase – 0,15 eura

– prodajne stolove, klupe i zamrzivače – 0,40 eura

– reklamne panoe – 0,30 eura

– zabavišta i drugo – 0,10 eura

b) u naseljima Općine Sračinec za posebne prigode:

– prodajne stolove, klupe i zamrzivače – 3,00 eura

– reklamne panoe – 0,60 eura

– zabavišta i drugo – 0,30 eura.

Porez na ljetne terase obračunava se od 1. svibnja do 30. rujna tekuće godine«.

Članak 4.

Ova Odluka stupa na snagu dan nakon objave u »Narodnim novinama«, a primjenjuje se od 1. siječnja 2023. godine.

Klasa: 410-01/22-01/3

Urbroj: 2186/07-02/1-22-1

Sračinec, 27. prosinca 2022.

Općinsko Vijeće
 Predsjednik
 Krunoslav Lukačić, v. r.
### NN 2/2023 (4.1.2023.), Pravilnik o dopunama Pravilnika o načinu upisa u sudski registar

MINISTARSTVO PRAVOSUĐA I UPRAVE

25

Na temelju članka 3. stavka 9. Zakona o sudskom registru (»Narodne novine«, broj 1/95., 57/96., 1/98., 30/99., 45/99., 54/05., 40/07., 91/10., 90/11., 148/13., 93/14., 110/15., 40/19. i 34/22.) ministar nadležan za poslove pravosuđa donosi

PRAVILNIK

O DOPUNAMA PRAVILNIKA O NAČINU UPISA U SUDSKI REGISTAR

Članak 1.

U Pravilniku o načinu upisa u sudski registar (»Narodne novine«, broj 121/19.) u članku 79. dodaje se novi stavak 3. koji glasi:

»Na aktivnom izvatku koji je prikazan na internetskoj stranici sudskog registra pored podataka o temeljnom kapitalu koji je izražen u kunama objavit će se naznaka preračunate vrijednosti temeljnog kapitala u eurima te napomena koja glasi:

Napomena:

Iznos temeljnog kapitala informativno je prikazan u euru i ne utječe na prava i obveze društva niti članova društva.

Društva su u obvezi temeljni kapital uskladiti sukladno Zakonu o izmjenama Zakona o trgovačkim društvima (»Narodne novine«, broj 114/22.).«.

Dosadašnji stavak 3. postaje stavak 4.

Članak 2.

U članku 85. dodaje se stavak 5. koji glasi:

»U aktivnom izvatku iz sudskog registra koji sadržava podatke o temeljnom kapitalu koji je izražen u kunama pored iznosa u kunama dodaje se naznaka preračunate vrijednosti temeljnog kapitala u eurima te napomena koja glasi:

Napomena:

Iznos temeljnog kapitala informativno je prikazan u euru i ne utječe na prava i obveze društva niti članova društva.

Društva su u obvezi temeljni kapital uskladiti sukladno Zakonu o izmjenama Zakona o trgovačkim društvima (»Narodne novine« broj 114/22.).«.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/22-01/98
 Urbroj: 514-04-01-02-02/01-22-01
 Zagreb, 27. prosinca 2022.

Ministar
 dr. sc. Ivan Malenica, v. r.